Страх вернасці, страх трываласці. Гэта тыя ж самыя страхі, што і перад сямейным жыццём. У наш час шмат у свеце разводаў, і маладыя людзі, якія ідуць на сужэнства, нават баяцца ўзяць шлюб, нават часам баяцца распісацца, жывуць “пробаючы”. А ідучы да святарства, ведаем, што там няма такой “спробы”. І таму баяцца, то бок, баяцца прыняць рашэнне на ўсё жыццё. Я б не казаў, што іх палохае цэлібат, іх палохае вернасць і трываласць, і што трэба прыняць рашэнне на ўсё жыццё. А сучасны свет ад гэтага адварочваецца і прапаноўвае іншы шлях: захочаш — пажывеш, тады разыдзешся і г.д. А з Богам разводу няма.